Urimi wa marigu kaunti-ini ya Kisii urorete kugacira thutha wa kurugurio kwa waaki wa kiganda gia guthondeka marigu. Kiganda giki kirakwo rungu rwa unyitaniri wa thirikari ya kaunti ya Kisii na ngwataniro ya mabururi ma ruraya EU, gigitanywo kuhuthira ciringi mirioni 170m.
Ngabana wa Kisii James Ongwae augite ati kiganda giki gitanyitwo kugacirithia urimi wa marigu maria makinyaniirie ikiro ohamwe na arimi kugia thoko ya gutwara magetha mao.
Akiaria hindi ya kuruguria waaki uyu, minista wa thirikari cia matura Eugene Wamalwa augite ati kiganda giki nigikwehereria arimi turia nime turia tukoretwo tukimakungia wara na kugura marigu mao na thogora wa thi.
Oho niongereire ati arimi aya nimekugunika na mieke ya mawira undu uria ugukinyaniria kioneki gia thirirkari gia guthondeka mieke ya mawira..
Oho Wamalwa ni ahithuritie ati thirikari nene ina mubango wa guthondeka kiharo gia Kisii niguo gikinyaniriie ikiro cia kimabururi.
kik_Latn kik_Latn kik_Latn kik_Latn kik_Latn